Network media

Кабел тип усукана двойка.

В днешно време, когато повечето хора споменават термина Ethernet кабел, те имат предвид кабела тип усукана двойка, използван в повечето съвременни Ethernet мрежи. Той се нарича усукана двойка, защото под външната опаковка са скрити усукани по двойки изолирани медни проводници, като по този начин се предотвратяват паразитните кръстосани шумове (т.е. влиянието на сигнала от единия проводник върху сигнала, предаван по другия). Колкото по-голям е броят на усукванията за единица разстояние, толкова по-добра е степента на защита срещу кръстосаните шумове.
Кабелът тип усукана двойка е наличен в два основни типа: неекранирана усукана двойка (unshielded twisted-pair - UTP) и екранирана усукана двойка (shielded twisted-pair - STP ), както е показано на фигурата. UTP/STP кабелиТелефонните комуникации и повечето Ethernet мрежи използват UTP. STP се използва в Token Ring и AppleTalk мрежи.

Когато към усуканата двойка се добави екраниране, то намалява влиянието на външните електромагнитни смущения. Това обаче увеличава затихването и може да повлияе върху съпротивлението на проводника, предизвиквайки загуба на данни.

UTP кабел.
UTP е много популярен тип кабел за LAN мрежи поради няколко причини:

Относително евтин.
Гъвкав е и с него се работи лесно.
Използва популярните RJ-45 конектори, които изглеждат и действат като по-малките RJ-11 конектори (популярни в България като евро-жакове), използвани от телефонните апарати.
Използва се в звездна топология, предоставяща преимуществата, дискутирани раздел II - „Категоризиране на мрежите".

UTP кабелите са разделени на категории в зависимост от тяхното приложение и скоростта на пренасяне на данните. В следващата таблица са изброени UTP категориите, като е дадено тяхното приложение и скоростта на пренос.

UTP категория | Максимална скорост на предаване | Характеристики и предназначение
Cat 1 | 1 Mbps | Само за глас Използва се в стари телефонни инсталации
Cat 2 | 4 Mbps | He се препоръчва за предаване на данни
Cat 3 | 16 Mbps | Най-ниската категория за предаване на данни; използва се най-вече за телефонно окабеляване
Cat 4 | 20 Mbps | Подходящ за изграждане на мрежи 10 Mbps Ethernet
Cat 5 | 100 Mbps - 1 Gbps | Най-популярната категория за изграждане на локални мрежи. Използва се за Fast Ethernet (100 Mbps)
Cat 5 Enhanced (Cat 5e) | 155 Mbps | Използва се за Fast Ethernet и Asynchronous Transfer Mode (ATM) със скорост 155 Mbps
Cat 6 & 7 | 1 Gbps и нагоре | Използва се за новите технологии Gigabit Ethernet