Network media

Влакнесто-оптичен кабел.

Влакнесто-оптичният кабел (наричан също оптично влакно, оптичен кабел, или само влакно) е по-нова и по-бърза, но и сравнително скъпа преносна среда, набираща все по-голяма популярност с нарастването на популярността на високоскоростните приложения. Той може да работи и със скорост 1 Gbps и повече.

Вместо мед, влакнесто-оптичният кабел използва тънки нишки стъкло или пластмаса, по които сигналът се предава под формата на светлинни импулси. Освен скоростта, оптичният кабел има още няколко преимущества:

Той е по-сигурен от коаксиалния кабел и усуканата двойка, тъй като няма електрически сигнал, който да може да бъде прихванат.
По-устойчив е на затихване спрямо останалите видове кабели, поради което може да се разполага на големи разстояния - 2000 метра и повече.
Неподатлив е на външни електрически смущения като електромагнитни и радиочестотни излъчвания.

В сравнение с останалите типове кабели оптичният е доста по-скъп. Освен самата му себестойност, най-големите разходи по използването му са свързани с човешкия труд; с оптичен кабел се работи много по-трудно, а за снаждането на мъничките нишки от стъкло или пластмаса се изискват специално обучени техници.

Режими на работа на оптичните кабели.
Влакнесто-оптичният кабел работи в един от следните два режима:

Единичен режим (Single mode)- Единичният режим се нарича също аксиален, защото светлината пътува по оста на кабела.
Множествен режим (Multimode) - При множествения режим светлин ните вълни навлизат в стъкления канал под различни ъгли и пътуват неаксиално, което ще рече, че те непрекъснато се отразяват и отскачат от стените на стъклената тръба.

Еднорежимният оптичен кабел е по-бърз от многорежимния (до 10 Gbps) поради дисперсията (разпръскването или разделянето на светлинните вълни) в множествения режим, дължаща се на това, че в края на кабела светлинните импулси пристигат в различно време. Единичният режим се използва най-вече във WAN мрежите (например връзките между централите на телефонните компании). Множественият режим се използва в LAN мрежите.